তোলাবাজির অভিযোগ, গ্রেফতার তৃণমূল নেতা

ওয়েব ডেস্ক : তৃণমূল (TMC) নেতার বিরুদ্ধে উঠল তোলাবাজি ও হুমকির অভিযোগ। ঘটনায় অভিযুক্তকে গ্রেফতার (Arrest) করল পুলিশ (Police)। এই ঘটনাটি ঘটেছে পূর্ব বর্ধমানে (East Burdwan)। এই ঘটনায় ব্যপক চাঞ্চল্য ছড়িয়েছে এলেকায়। আর অভিযোগের তদন্ত শুরু করেছে পুলিশ।

জানা গিয়েছে, অভিযুক্তের নাম সোমনাথ ব্যানার্জী ওরফে অষ্টম। তিনি তৃণমূল কংগ্রেসের অঞ্চল যুব সভাপতি। তাঁর বিরুদ্ধে তোলাবাজি ও হুমকি দেওয়ার অভিযোগ উঠেছিল। এমনটাই দাবি করেছে পুলিশ (Police)। এদিকে জানা যাচ্ছে, সোমনাথ ব্যানার্জী বর্ধমান ১ নম্বর ব্লকের কুড়মুন ১ অঞ্চল যুব তৃণমূল কংগ্রেসের সভাপতি পদে রয়েছেন।

আরও খবর : নারেন্দ্রপুরে বিজেপি নেতার উপর নৃশংস হামলা, আশঙ্কাজনক অবস্থায় SSKM-এ ভর্তি

অভিযোগের ভিত্তিতে তদন্তে নেমে অভিযুক্তকে গ্রেফতার করে দেওয়ানদিঘি থানার পুলিশ (Police)। ধৃতের বিরুদ্ধে ভারতীয় ন্যায় সংহিতার ৩২৯(৪), ১২৬(২), ৩০৮(৫), ৩৫১(৩) এবং ৩(৫) ধারায় মামলা রুজু করা হয়েছে। বুধবার ধৃতকে বর্ধমান আদালতে পেশ করা হয় বলে খবর। ইতিমধ্যে গোটা ঘটনার তদন্ত শুরু করেছে পুলিশ।